Freya Jayawardana

Raden Rara Freyanashifa Jayawardana (lahèr tangghâl 13 Pèbruwari 2006) èngghi panèka sorang penyanyè, penari, bintang iklan, sareng palakon ḍâri Inḍonèsia. Freya  samangkèn dhâddhi katowa grup idola JKT48 sè ḍâri generasi nomer pètto' sè èkennalaghè è bulân Sèptèmber taon 2018.

 Riwâyât Oḍi'na 

 Kaoḍi'ân awwâlna sareng pamolangna 
Freyanashifa Jayawardana lahèr è Tangerang è tangghâl 13 Pèbruwari 2006 ḍâri orèng seppona sè asmana Daniel Oktaviani Jayawardana sareng Yani Lovita Usman. Salèrana tamaso' ana' lu-ghâlluna ḍâri tello' satarètanan. Salèrana ngaghungè ḍuwâ' alè' lakè'. Freya è bâkto ghi' kènè' bâḍâ è Samarinda karana noro' ramana alako., sabelluna kalowargana mèlè kaangghuy ngallè ka Jakarta. Ramana Freya tamaso' katoronan orèng Jhâbâ namong lahèr è Tanjung Enim, manabi èbhuna tamaso' pottrèna sala sèttong orèng sè adhâghâng ḍâri Minangkabau sè arantau ka Lampung.

Manabi ḍâri ramana, Freya tamaso' katoronan ḍâri Sultan Hamengkubuwana II tor ngaghungè gellar Raden Rara (gellar kaangghuy katoronan binè' sè ka-5 sareng saterrossa sè ghita' akabin). Gellar kasebbhut ètambâaghui ḍâ' identitas resmina nalèkana salèrana aomor 17 taon.

Freya asakola è SMP Negeri 3 Kottha Tangerang Lao' antara taon 2018 sampè' 2021. Salèrana tomana èkaparcajâ dhâddhi bakkèl ḍâri sakolaânna kangghuy noro' lomba pidato bhâsa Inggris è English Festival UIN Syarif Hidayatullah è taon 2018. Saterrossa, salèrana mèlè kaangghuy asakola ḍâri roma è Pride Homeschooling sampè' lulus è taon 2024. Samangkèn salèrana ècatet mènangka sorang mahasiswi jurusân Èlmo Komunikasi konsentrasi seni pertunjukan è Institut Komunikasi sareng Bisnis LSPR sajjhek 2024 tor sèttong kampus sareng angghuta JKT48 sè laèn, èngghi panèka Angelina Christy, Kathrina Irene, Dena Natalia, Desy Natalia, sareng Greesella Adhalia.

 Sombher